בתים קומפקטיים שיש בהם הכול | בניין ודיור
בתים קומפקטיים שיש בהם הכול
יש לנו הרבה דרישות מבית, ולעיתים נדמה לנו שהוא צריך להיות גדול כדי לממש את כולן. הנה כמה בתים שמוכיחים שגם 30 מ"ר יכולים להספיק
Custom made - תכנון מוקפד לפרטי פרטים, עד שכל הפונקציות יושבות במקומן | צילום: Hey Cheese. אתר: Dezeen
בית קטן – אתגר גדול
אי אפשר לתכנן חלל קטן וחכם מבלי "לחשוב בגדול". אמנם כבר אמרנו שהכל נכנס, אבל אין ספק שמדובר באתגר תכנוני, כזה שלא מבייש את טובי המעצבים והאדריכלים בעולם. כשמתכננים חלל קטן חייבים לזקק את הפונקציות – להבין כמה שטח באמת צריך בכדי לממש כל אחת, וכיצד למקסם את השימוש של אותו אזור או משטח.
תכנון פונקציונאלי שמתחשב בנפחים בחלל | אתר: Archdaily
חלל בעל ייעוד כפול: קובייה שמשמשת כחדר שינה מעל אזור המגורים | צילום: Gaston Bergeret. אתר: Archdaily
במקרים רבים הבית הופך למעין "קופסא", שמכילה את כל הפונקציות המתבקשות. בבית כזה מאוד קשה להסתדר עם רהיטים קנויים ומוכנים מראש, שכן תכנון הבית מחייב דיוק והתאמה לתנאי השטח. "החשיבה הקופסתית", מייצרת בדרך כלל, פרט נגרות "Custom made", שעושה סדר בחלל ומארגן סביבו ובתוכו את כל הפונקציות הנדרשות.
"תכנון קופסתי" שמרכז סביבו את כל הפונקציות | צילום: Jérôme Fleurier . אתר: Dezeen
בתכנון בית קטן יש לחשוב במונחים של נפח, ולא של שטח. הסיבה לכך היא ששטח הבית הוא חד-ממדי ואילו הנפח הוא תלת-ממדי וככזה בעל יותר פוטנציאל. כשחושבים על נפח מתכננים גם לעומק וגם לגובה, באופן שממצה כל מטר רבוע עד תום. ארון, למשל, תופס שטח רצפה – אבל מי אמר שבכך אותו שטח סיים את ייעודו?
ארון שמשמש גם כמיטה | צילום: Rob Lewis אתר: Architizer
שימוש בחלל לגובה, התייחסות מקסימלית לנפח ולא רק לשטח | צילום: Hey Cheese. אתר: Dezeen
עיצוב במפלסים, בהתאם לפונקציות המתבקשות | צילום: Fernando Schapochnik. אתר: Dezeen
הבתים הקטנים מלאים בהפתעות. תזיזו קירות, תפתחו ארונות, תתפסו על סולם או סתם תעלו במדרגות – ותגלו פונקציות נוספות, שיודעות להתגלות או להסתתר בהתאם לצורך.
קירות שמחביאים מאחוריהם הפתעות | צילום: Nicholas gurney . אתר: nicholasgurney
מדפים, שולחנות ומיטות שמתחבאים בתוך הקיר וצצים רק בשעת הצורך | צילום: Nicholas gurney . אתר: nicholasgurney